text: Sniffer efter tv-forstyrelser
  13 december 2012 kl. 15.17
  Udstyret kunne være taget ud af filmen Ghostbusters. Men det er en såkaldt sniffer, som kan finde tv-forstyrrelser i dit hjem. Det kan være et problem hos hver tredje tv-modtager.
  Kabel-tv-firmaet Stofa, som har hovedsæde i Horsens, tilbyder kunderne at måle sig frem til utætheder i tv-installationer.
  Stofa forudser, at en del tv-kunder kan få problemer, som teleselskaberne for alvor begynder at sende på det såkaldte 4G-net fra nytår. Mobilmasterne sender nemlig på frekvenser, som ligger meget tæt på de frekvenser, som tv bruger.
  
  4G driller
  Så signalerne kan give pixeleringer (små firkanter i billedet), lydproblemer eller helt sort skærm, siger kommunikationschef Jesper Maack, Stofa.
  Mobilsignalerne kan trænge ind i kabler, stik og forstærkere af dårlig kvalitet.
  - Og dem er der mange af. Vore teknikere skønner, at 30 pct. af alle kunder kan opleve problemer, siger Jesper Maack.
  
  Den virker
  Stofas værksted har selv opfundet den såkaldte sniffer, som kan måle sig frem til utætheder i tv-installationer. De første test viser, at udstyret virker.
  